**Zmluva o dielo č........**

uzatvorená podľa § 536 a nasl. zákona č. 513/1991 Zb. Obchodný zákonník

v znení neskorších predpisov (ďalej len „zmluva“ v príslušnom gramatickom tvare) medzi

**Článok I.**

**Zmluvné strany**

**Objednávateľ:**

Obchodné meno: **Fakultná nemocnica s poliklinikou Nové Zámky**

Právna forma: príspevková organizácia

Sídlo: Slovenská ulica 11 A, 940 34 Nové Zámky

v mene ktorého podpisuje: MUDr. Karol Hajnovič– riaditeľ

IČO: 17336112

DIČ: 2021068324

IČ DPH: SK2021068324

bankové spojenie: Štátna pokladnica

medzinárodný kód banky (BIC): SPSRSKBA

číslo účtu v tvare IBAN : SK88 8180 0000 0070 0054 0295

zapísaný v: register organizácií vedený Štatistickým úradom Slovenskej republiky a živnostenský register Okresného úradu Nové Zámky pod č. 404-9729

(ďalej len „objednávateľ“)

a

**Zhotoviteľ:**

**Názov\*:** **...................................................**

Sídlo\*: .......................................................

Zastúpený\*: .......................................................

IČO\*: .......................................................

IČ DPH / DIČ\*: .......................................................

Bankové spojenie\*: .......................................................

IBAN\*: .......................................................

Tel.\*: .......................................................

E-mail: .......................................................

Zapísaný\*: ............................................................

(ďalej len „zhotoviteľ“)

(ďalej len „zmluvné strany“)

**Preambula**

Táto zmluva sa uzatvára ako výsledok verejného obstarávania v zmysle § 117 zákona 343/2015 Z.z. o verejnom obstarávaní a o zmene doplnení niektorých zákonov v znení neskorších predpisov (ďalej len „zákon o verejnom obstarávaní“).

Zhotoviteľ bol identifikovaný ako úspešný uchádzač v tomto verejnom obstarávaní, pod názvom: **„Nábytok do zdravotníckeho zariadenia“. Zhotoviteľ** dodá predmet zmluvy objednávateľovi spôsobom, v čase, v kvalite a za podmienok upravených touto zmluvou.

**Článok II.**

**Predmet zmluvy:**

2.1 Predmetom tejto zmluvy je záväzok zhotoviteľa vyrobiť a dodať**: „Nábytok do zdravotníckeho zariadenia“** špecifikovaný v **Prílohe č. 1: Technické požiadavky predmetu zákazky** (ďalej len „predmet zmluvy“), ktorá je neoddeliteľnou súčasťou tejto zmluvy a previesť na objednávateľa vlastnícke právo. Nábytok je vyrábaný na mieru tzn. uvedené rozmery nábytku v prílohe č. 1 sa po zameraní môžu pohybovať v rozmedzí +-2 cm oproti navrhovaným.

2.2 Predmetom tejto zmluvy sú aj služby súvisiace s dodaním predmetu zmluvy a záväzok zhotoviteľa ich pre objednávateľa poskytnúť: zamerania presných rozmerov, doprava, montáž, osadenie a zostavenie vnútorného vybavenia podľa **Prílohy č. 1: Technické požiadavky predmetu zákazky**

2.3 Neoddeliteľnou súčasťou tejto zmluvy je predloženie originálov záručných listov a iných súvisiacich dokladov (napr. návod na použitie), ktoré zhotoviteľ predloží spolu s dodacím listom podľa bodu 3.3 tejto zmluvy.

2.4 Objednávateľ sa touto zmluvou zaväzuje zaplatiť za predmet zmluvy (a jeho príslušenstvo) zhotoviteľovi dohodnutú kúpnu cenu stanovenú v článku IV. Cena a platobné podmienky a predmet zmluvy uvedený v Prílohe č. 1: Technické požiadavky na predmet zákazky prevziať.

**Článok III.**

**Spôsob, miesto, čas a spôsob plnenia**

3.1 Zhotoviteľ sa zaväzuje dodať objednávateľovi predmet zmluvy v zmysle bodu 2.1 a 2.2 v lehote max. do xxxx dni odo dňa doručenia objednávky zhotoviteľovi od objednávateľa na zameranie presných rozmerov v priestoroch FNsP Nové Zámky – monoblok – 4. poschodie.

3.2 Zhotoviteľ sa zaväzuje dodať predmet zmluvy objednávateľovi na miesto plnenia:

Fakultná nemocnica s polikliikou Nové Zámky, Slovenská ulica 11/A, Nové Zámky – monoblok – 4 poschodie.

3.3 Zmluvné strany sa dohodli, že zhotoviteľ pri odovzdaní predmetu zmluvy odovzdá objednávateľovi **dodací list** podľa Prílohy č. 1 tejto zmluvy. Poverená osoba objednávateľa potvrdením dodacieho listu potvrdí prevzatie predmetu zmluvy.

Dodací list bude vyhotovený v 4 origináloch.

3.4 Zhotoviteľ je povinný dodať objednávateľovi predmet zmluvy v množstve, kvalite a vo vyhotovení podľa Prílohy č. 1 tejto zmluvy a v zmysle predloženej ponuky zhotoviteľa; dodanie akýchkoľvek náhrad nie je prípustné.

3.5 Ak zhotoviteľ dodá objednávateľovi tovar inej kvality a vyhotovenia ako je stanovené v predchádzajúcom bode, porušuje tým povinnosť ustanovenú v § 420 Obchodného zákonníka a dodávka predmetu zmluvy je vadná. Vadnou je tiež dodávka iného, než dohodnutého predmetu zmluvy podľa Prílohy č. 1 tejto zmluvy.

3.6 Objednávateľ je povinný prezrieť predmet zmluvy pri dodaní, resp. pri prevzatí tovaru. Ak zistí, že predmet zmluvy má vady, je povinný to bez zbytočného odkladu písomne oznámiť zhotoviteľovi podľa bodu 6.8 tejto zmluvy. V prípade nesplnenia tejto povinnosti objednávateľa sa má za to, že predmet zmluvy bol dodaný v poriadku.

3.7 Zhotoviteľ je povinný urobiť všetky všeobecné opatrenia zaisťujúce bezpečnosť a ochranu zdravia pri práci. Zhotoviteľ zodpovedá za bezpečnosť a ochranu zdravia vlastných pracovníkov a nimi spôsobené škody. Zhotoviteľ zodpovedá za svoje prístroje a zariadenia, nástroje, materiály a pod. Zhotoviteľ zodpovedá za poriadok a čistotu v mieste výkonu montáže. Zhotoviteľ sa zaväzuje dbať na dodržiavanie pracovnej disciplíny svojich pracovníkov.

**Článok IV.**

**Nadobudnutie vlastníckeho práva**

4.1 Objednávateľ nadobúda **vlastnícke právo k predmetu zmluvy prevzatím dodacieho listu podľa bodu 3.3** tejto zmluvy.

4.2 Objednávateľ sa zaväzuje nepostúpiť predmet zmluvy uvedený v Prílohe č. 1 tejto zmluvy tretím osobám ani vykonávať na ňom nezvratné zásahy pred nadobudnutím vlastníckeho práva.

**Článok V.**

**Cena a platobné podmienky**

5.1 Cena je stanovená cenovou ponukou dodávateľa v súlade so zákonom č. 18/1996 Z.z. v znení neskorších predpisov a vyhláškou MF SR č. 87/1996 Z.z., je maximálna, nemenná a záväzná počas platnosti tejto zmluvy.

5.2 Cena za dodanie predmetu zmluvy je:

|  |  |
| --- | --- |
| **Celková cena bez DPH v EUR\*** |  |
| **DPH ........ % v EUR** |  |
| **Celková cena s DPH v EUR\*** |  |

**Slovom s DPH\*.............................................................................................................................**

5.3 V cenách sú zahrnuté všetky náklady za riadne dodanie predmetu zmluvy podľa bodu 2.1 až 2.3 tejto zmluvy.

5.4 Objednávateľ neposkytuje zhotoviteľovi žiadne preddavky.

5.5 Objednávateľ uhradí zhotoviteľovi cenu podľa bodu 5.2 **po dodaní celého predmetu zmluvy**, a to na základe dodacieho listu odsúhlaseného oprávnenými zástupcami oboch zmluvných strán. Splatnosť faktúry je **60 (šesťdesiat) dní na základe vzájomnej** dohody zmluvných strán od doručenia faktúry Objednávateľovi. **Zhotoviteľ zašle faktúru objednávateľovi elektronicky na email: faktury@nspnz.sk**

5.6 Faktúra musí obsahovať všetky údaje podľa § 74 ods. 1 zákona č. 222/2004 Z. o dani z pridanej hodnoty v znení neskorších predpisov, zákona č. 431/2002 Z.z. o účtovníctve v znení neskorších predpisov. Prílohou faktúry musí byť dodací list v štyroch originálnych vyhotoveniach s vyčíslením ich hodnoty, potvrdený objednávateľom (aj v elektronickej podobe xls.)

Faktúra bude obsahovať tieto údaje:

- označenie ""faktúra"" a jej číslo,

- identifikačné údaje zhotoviteľa a objednávateľa (adresu sídla, IČO, DIČ, IČ DPH, registrácia)

- číslo zmluvy,

- dátum vystavenia, odoslania, splatnosti faktúry

- množstvo a druh dodaného tovaru, rozsah a druh služby

- označenie peňažného ústavu a číslo účtu, na ktorý sa má platiť v súlade so zmluvou,

- celkovú fakturovanú sumu,

- náležitosti pre účely dane z pridanej hodnoty,

- pečiatka a podpis oprávnenej osoby.

5.7 V prípade, že faktúra nebude obsahovať všetky náležitosti podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty“), resp. nebude po stránke vecnej alebo formálnej správne vyhotovená, objednávateľ ju vráti zhotoviteľovi na opravu, zmenu alebo doplnenie a nová lehota splatnosti začne plynúť dňom doručenia prepracovanej faktúry objednávateľovi.

5.8 Zmluvné strany sa dohodli, že zhotoviteľ vystaví faktúru za dodávku predmetu zmluvy do 15 dní odo dňa jeho riadneho dodania.

**Článok VI.**

**Záručná doba a zodpovednosť za vady**

6.1 Zhotoviteľ poskytuje na predmet zmluvy **záruku v dĺžke 24 mesiacov**. Záručná doba začína plynúť odo dňa odovzdania a prevzatia dodacieho listu podľa bodu 3.3 tejto zmluvy.

6.2 Zhotoviteľ zodpovedá za to, že predmet zmluvy spĺňa požiadavky uvedené v tejto zmluve, že zodpovedá technickým normám, predpisom SR a ES, a že počas záručnej doby bude mať vlastnosti dohodnuté v tejto zmluve (inak vlastnosti obvyklé).

6.3 Zhotoviteľ zodpovedá za vady, ktoré má predmet zmluvy v čase jeho odovzdania (t.j. od podpísania dodacieho listu podľa bodu 3.3 tejto zmluvy obidvomi zmluvnými stranami) objednávateľovi, aj keď sa vada stane zjavnou až po tomto čase. Zhotoviteľ zodpovedá aj za vady vzniknuté po odovzdaní predmetu zmluvy objednávateľovi, ak ide o vady, ktoré sú spôsobené porušením jeho povinností alebo vady, na ktoré sa vzťahuje záruka za akosť.

6.4 Zmluvné strany sa dohodli, že zhotoviteľ preberá na seba záväzok, že predmet zmluvy vrátane jeho príslušenstva bude počas záručnej doby slúžiť na obvyklý účel.

6.5 Zmluvné strany sa dohodli, že pre účely tejto zmluvy platí nevyvrátiteľná domnienka, že dodaním predmetu s vadami (závažné vady brániace prevádzke) je zmluva porušená podstatným spôsobom. Uvedená domnienka platí rovnako v prípade omeškania zhotoviteľa s dodaním predmetu zmluvy. Zhotoviteľ berie na vedomie, že dodanie predmetu zmluvy (vrátane nadobudnutia vlastníckeho práva k nemu) riadne a včas má pre objednávateľa zásadný význam a preto objednávateľ nemá záujem na vadnom, resp. oneskorenom dodaní predmetu zmluvy.

6.6 Predmet zmluvy má vadu, ak:

a) nie je dodaný v požadovanom množstve

b) nie je dodaný v požadovanom termíne

c) nie je dodaný na určené miesto

d) nemá hodnoty určených vlastností, ktoré sú deklarované v Prílohe č. 1 tejto zmluvy

e) s dodávkou predmetu zmluvy nebolo dodané požadované príslušenstvo, ak je to uplatniteľné

f) s predmetom zmluvy neboli poskytnuté dohodnuté služby podľa bodu 2.2 a súvisiaca dokumentácia podľa bodu 2.3 tejto zmluvy.

6.7 Nároky z vád dodaného predmetu zmluvy sa v prípade, ak v tejto zmluve nie je uvedené inak, riadia príslušnými ustanoveniami Obchodného zákonníka.

6.8 Zmluvné strany sa dohodli, že v prípade, ak si objednávateľ zvolí ako nárok z vád predmetu zmluvy odstránenie vady predmetu zmluvy opravou zhotoviteľom, je zhotoviteľ povinný vady predmetu zmluvy bezplatne odstrániť. Zmluvné strany sa dohodli, že zhotoviteľ je **povinný začať s odstraňovaním vád** predmetu zmluvy **najneskôr do 24 hodín** od doručenia písomného oznámenia o uplatnení nároku z vád predmetu zmluvy zhotoviteľovi na e-mailovú adresu uvedenú v záhlaví tejto zmluvy. Zmluvné strany sa dohodli, že zhotoviteľ je povinný odstrániť vady predmetu zmluvy **bezodkladne, najneskôr však do 3 kalendárnych dní** od doručenia oznámenia o uplatnení nároku z vád predmetu zmluvy zhotoviteľovi. Od oznámenia vady zhotoviteľovi, do odstránenia vady, záručná doba neplynie.

6.9 V prípade, ak zhotoviteľ vady síce začne odstraňovať, ale vady neodstráni v lehote uvedenej v bode 6.8, tretia veta tohto článku, je objednávateľ oprávnený odstrániť vady alebo ich neodstránenú časť (sám alebo prostredníctvom tretej osoby, ktorú je oprávnený ľubovoľne zvoliť objednávateľ) na náklady zhotoviteľa. Výška nákladov, ktoré je v takom prípade zhotoviteľ povinný uhradiť objednávateľovi, sa stanoví v cenách obvyklých. Zhotoviteľ je povinný uhradiť objednávateľovi náklady podľa tohto bodu do 7 kalendárnych dní odo dňa doručenia výzvy objednávateľa na ich náhradu.

6.10 Zmluvné strany sa dohodli, že vady sa považujú za odstránené až podpísaním protokolu o odstránení vád obidvomi zmluvnými stranami (uvedené platí aj pre pozáručný servis).

6.11 Zmluvné strany sa dohodli, že všetky náklady súvisiace s odstránením vád bude hradiť zhotoviteľ.

**Článok VII**

**Iné dojednania**

7.1 Zmluvné strany sa v súlade s ust. § 524 a nasl. zákona č.40/1964 Zb. Občianskeho zákonníka v znení neskorších predpisov dohodli, že bez predchádzajúceho písomného súhlasu objednávateľa nepostúpi zhotoviteľ svoje pohľadávky, ktoré vznikli z predmetného zmluvného vzťahu, tretej osobe. Právny úkon, ktorým budú postúpené pohľadávky zhotoviteľa v rozpore s dohodou objednávateľa a objednávateľa podľa predchádzajúcej vety, bude podľa § 39 Občianskeho zákonníka, neplatný.

7.2 Postúpenie pohľadávok zhotoviteľa podľa § 524 a nasl. Zákona č.40/1964 Zb. Občiansky zákonník v znení neskorších predpisov(ďalej len ,,**Občiansky zákonník**“) bez predchádzajúceho súhlasu objednávateľa je zakázané. Právny úkon, ktorým budú postúpené pohľadávky zhotoviteľa v rozpore s dohodou zhotoviteľa a objednávateľa podľa predchádzajúcej vety bude podľa § 39 Občianskeho zákonníka neplatné a porušenie zákazu podľa prvej vety je sankcionované zmluvnou pokutou vo výške 2 % z istiny pohľadávky postúpenej v rozpore so zákazom.

Týmto nie je dotknutý nárok objednávateľa na (i) náhradu škody aj v rozsahu prevyšujúcom výšku dohodnutej zmluvnej pokuty a (ii) rovnako týmto nie je dotknutý nárok na inú zmluvnú pokutu podľa tejto zmluvy

* 1. Zmluvné strany sa zaväzujú plniť záväzky vyplývajúce z tejto zmluvy aj po vyhlásení núdzového stavu, výnimočného stavu, vojnového stavu a vojny podľa ústavného zákona č. 227/2002 Z. z. a po vydaní nariadenia vlády Slovenskej republiky na vykonávanie opatrenia organizácie výroby a organizácie služieb podľa § 5 písm. b) zákona č. 179/2011 Z. z.
  2. Akceptácia ručiteľského vyhlásenia podľa § 303 a nasl. Zákona č. 513/1991 Zb. Obchodného zákonníka v znení neskorších predpisov zo strany zhotoviteľa je bez predchádzajúceho súhlasu objednávateľa zakázaná. Právny úkon, ktorým zhotoviteľ akceptuje ručiteľské vyhlásenie tretej osoby, na základe ktorého sa tretia osoba stane objednávateľovým veriteľom v rozpore s dohodou zhotoviteľa a objednávateľa podľa predchádzajúcej vety bude podľa § 39 Zákona č.40/1964 Zb. Občiansky zákonník v znení neskorších predpisov neplatné a porušenie zákazu podľa prvej vety je sankcionované zmluvnou pokutou vo výške 2 % z istiny pohľadávky postúpenej v rozpore so zákazom.

Týmto nie je dotknutý nárok objednávateľa na (i) náhradu škody aj v rozsahu prevyšujúcom výšku dohodnutej zmluvnej pokuty a (ii) rovnako týmto nie je dotknutý nárok na inú zmluvnú pokutu podľa tejto zmluvy.

Zhotoviteľ sa zaväzuje, že pohľadávky vzniknuté z tejto zmluvy nepoužije ako predmet zálohu. Zhotoviteľ sa zaväzuje zdržať sa aj iných právnych úkonov, ktoré by mali za následok zmenu v osobe veriteľa peňažného záväzku voči objednávateľovi, a to pod sankciou neplatnosti takéhoto úkonu.

**Článok VIII.**

**Zmluvné pokuty a úroky z omeškania**

8.1 Zmluvné strany sa dohodli, že v prípade omeškania zhotoviteľa s  dodaním predmetu zmluvy v lehote určenej v bode 3.1 tejto zmluvy, zaplatí zhotoviteľ zmluvnú pokutu vo výške **50,00 EUR za každý začatý deň z omeškania**.

8.2 V prípade omeškania zhotoviteľa s dodaním predmetu zmluvy v lehote určenej v bode 3.1 tejto zmluvy o viac ako 30 kalendárnych dní, má objednávateľ právo odstúpiť od tejto zmluvy. Nárok objednávateľa na náhradu škody tým nie je dotknutý.

8.3 Zmluvnú pokutu vo výške 50,00 EUR za každý začatý deň omeškania, je objednávateľ oprávnený vyúčtovať zhotoviteľovi aj v prípade, že tento nezačne s odstraňovaním riadne nahlásených vád a/alebo ich neodstráni v dohodnutých lehotách.

8.4 Pri nesplatení faktúry v zmluvne dohodnutom termíne splatnosti uplatní zhotoviteľ nárok na zaplatenie úroku z omeškania vo výške zákonom stanoveného úroku z fakturovanej čiastky alebo jej nezaplatenej časti za každý, aj začatý deň omeškania.

8.5 V sporných prípadoch sa zmluvné strany riadia ustanoveniami Obchodného zákonníka a inými všeobecne záväznými právnymi predpismi.

**Článok IX.**

**Zánik zmluvy**

9.1 Objednávateľ a zhotoviteľ sa dohodli, že záväzok založený touto zmluvou sa ruší:

a) dohodou zmluvných strán; zhotoviteľ nie je schopný dodať alebo nedodá objednávateľovi plnenie za cenu určenú v  tejto zmluve; pre prípad výpovede si zmluvné strany dohodli 1-mesačnú výpovednú lehotu, ktorá začne plynúť od prvého dňa kalendárneho mesiaca nasledujúceho po doručení výpovede;

c) odstúpením od tejto zmluvy ktoroukoľvek zmluvnou stranou v prípade podstatného porušenia povinnosti druhej zmluvnej strany.

9.2 Odstúpenie od tejto zmluvy je jednostranný právny úkon, ktorý je zmluvná strana, ktorá odstupuje od tejto zmluvy povinná písomne doručiť druhej zmluvnej strane, a to na poslednú známu adresu; zmluvné strany sa dohodli, že marenie prevzatia zásielky alebo neprevzatie zásielky v poštových odberných lehotách, nemá vplyv na platnosť a účinnosť odstúpenia od tejto zmluvy.

9.3 Objednávateľ môže okamžite odstúpiť od Zmluvy na základe dôvodov uvedených v § 19 zákona o verejnom obstarávaní a**a z dôvodov podstatného porušenia zmluvy:**

a) nedodržanie technických vlastností tovaru a technickej špecifikácie podľa prílohy č. 1 zmluvy

b) nedodržanie podmienky zmluvy v zmysle Čl. 6 ods.6.5

c) nedodržanie podmienky zmluvy v zmysle Čl. 7 ods. 7.2 a 7.4

d) v prípade, ak predávajúci vstúpil do likvidácie alebo na jeho majetok bol vyhlásený konkurz.

9.4 V prípade zrušenia záväzku vyplývajúceho z tejto zmluvy, sú zmluvné strany povinné bez zbytočného odkladu vysporiadať vzájomné práva a povinnosti vyplývajúce im z tejto zmluvy

**Článok X.**

**Spoločné a záverečné ustanovenia**

10.1 Akékoľvek zmeny a doplnky k tejto zmluve sú platné výlučne v písomnej forme odsúhlasenej obidvomi stranami dohody, vo forme dodatku.

10.2 Zhotoviteľ alebo jeho subdodávateľ, ktorý má povinnosť zapisovať sa do registra partnerov verejného sektora, musí byť zapísaný v registri partnerov verejného sektora v súlade so zákonom o RPVS, v nadväznosti na § 11 ods. 1 zákona o verejnom obstarávaní, po celú dobu trvania plnenia zo zmluvy.

10.3 Objednávateľ môže odstúpiť od zmluvy uzavretej s zhotoviteľom, ktorý nebol v čase uzavretia zmluvy zapísaný v registri partnerov verejného sektora ak mal povinnosť zapisovať sa do registra partnerov alebo ak bol vymazaný z registra partnerov verejného sektora.

10.4 Zhotoviteľ je povinný najneskôr v čase uzavretia tejto zmluvy uviesť údaje o všetkých známych subdodávateľoch podľa **Prílohy č. 2: Zoznam subdodávateľov** tejto zmluvy. Zhotoviteľ je povinný písomne predložiť objednávateľovi na schválenie každého subdodávateľa, ktorý by mal realizovať pre zhotoviteľa časť plnenia podľa Zmluvy a bez udelenia súhlasu objednávateľa takého subdodávateľa nepoužiť na poskytnutie žiadnej časti plnenia. Zhotoviteľ je povinný vopred písomne predložiť objednávateľovi na schválenie každého subdodávateľa, ktorý by mal realizovať za dodávateľa časť plnenia podľa Zmluvy a bez udelenia súhlasu objednávateľa takého subdodávateľa nepoužiť na poskytnutie žiadnej časti plnenia. Ak Zhotoviteľ tento záväzok nedodrží je zhotoviteľ povinný zaplatiť objednávateľovi zmluvnú pokutu vo výške 2.000 EUR (dvetisíc eur) za každého objednávateľom neschváleného subdodávateľa, pričom objednávateľ je taktiež oprávnený od tejto Zmluvy odstúpiť.

10.5 Na zmeny tejto zmluvy sa primerane aplikujú ust. § 18 zákona o verejnom obstarávaní.

10.6 Práva a povinnosti zmluvných strán, ktoré nie sú touto zmluvou výslovne upravené, sa riadia príslušnými ustanoveniami Obchodného zákonníka a ostatných právnych predpisov.

10.7 Zmluvné strany sa zaväzujú urovnať všetky spory vzniknuté v súvislosti s touto zmluvou predovšetkým mimosúdnou dohodou.

10.8 Ak by niektoré ustanovenie tejto zmluvy bolo alebo sa po uzavretí tejto zmluvy stalo neplatným, nebudú tým dotknuté ostatné ustanovenia tejto zmluvy. Zmluvné strany sú povinné bezodkladne neplatné ustanovenie nahradiť novým, zodpovedajúcim hospodárskemu účelu tejto zmluvy, ktorý zmluvné strany sledovali v čase jej uzatvorenia.

10.9 Táto zmluva nadobúda platnosť dňom jej uzavretia a v zmysle § 47a ods. 1 Občianskeho zákonníka v znení neskorších predpisov nadobúda účinnosť dňom nasledujúcim po dni jej zverejnenia v Centrálnom registri zmlúv, ktorý je informačným systémom verejnej správy vedeným Úradom vlády SR v elektronickej podobe (ďalej len „CRZ“).

10.10 Táto zmluva je vyhotovená v štyroch rovnopisoch, z ktorých 2 (dva) si ponechá objednávateľ a 2 (dva) zhotoviteľ.

10.11 Zmluvné strany potvrdzujú, že zmluva vrátane jej platných príloh je zrozumiteľná, nebola uzavretá v tiesni, že si ju pred podpisom prečítali a porozumeli jej obsahu, na dôkaz čoho zmluvu vlastnoručne podpísali.

Neoddeliteľnou súčasťou tejto zmluvy je:

**Príloha č. 1: Technické požiadavky predmetu zmluvy**

**Príloha č. 2: Zoznam subdodávateľov**

V Nových Zámkoch, dňa ............. V\*........................., dňa\* .............

Za objednávateľa: Za zhotoviteľa:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

MUDr. Karol Hajnovič – riaditeľ *(\*titul, meno, priezvisko štatutárneho*

*Fakultnej nemocnice s poliklinikou Nové Zámky orgánu)*

**Príloha č. 2 Zmluvy: Zoznam subdodávateľov**

|  |  |  |  |
| --- | --- | --- | --- |
| **Subdodávateľ (obchodné meno, sídlo, IČO)** | **Meno, priezvisko, pobyt a dátum narodenia za osobu oprávnenú konať v mene subdodávateľa** | **Predmet subdodávky** | **% podiel subdodávky na celkových nákladoch** |
|  |  |  | 00,0% |
|  |  |  | 00,0% |
|  |  |  | 00,0% |
|  |  |  | 00,0% |
|  |  |  | 00,0% |
|  |  |  | 00,0% |

Navrhovaný subdodávateľ musí **spĺňať podmienky účasti týkajúce sa Osobného postavenia podľa § 32 ods. 1 písm. e) a f) ZVO** a nemôžu existovať u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní (oprávnenie dodávať tovar, uskutočňovať stavebné práce alebo poskytovať službu preukazuje subdodávateľ vo vzťahu k tej časti predmetu zákazky, ktorý má plniť).

V ..............................................., dňa .....................................

Pri vypĺňaní zoznamu subdodávateľov dávame do pozornosti Metodické usmernenie UVO č. 13551-5000/2016 zo dňa: 10. 08. 2016 v ktorom sa uvádza:

„Máme za to, že v rámci predmetnej problematiky je nevyhnutné zohľadňovať predovšetkým typ obstarávaného predmetu zákazky, t. j. či ide o dodávku tovaru, poskytnutie služieb alebo uskutočnenie stavebných prác.

Domnievame sa, že na to, aby sa subjekt považoval za subdodávateľa pri dodaní tovaru, je potrebné, aby priamo plnil za úspešného uchádzača časť jeho záväzku vyplývajúcu mu zo zmluvy, ktorá vzišla z verejného obstarávania. Ak by subjekt dodával tovar uchádzačovi v rámci svojej bežnej obchodnej činnosti, pričom by nevedel, že predmetný tovar sa použije na plnenie zákazky na dodanie tovaru, nie je subdodávateľom uchádzača. Obdobne je to aj prípade, ak uchádzač dodáva tovar, ktorý má už na sklade. (Ak teda výrobca auta, resp. jeho importér má, resp. bude mať len všeobecnú zmluvu o dodávkach áut s úspešným uchádzačom, nie je považovaný za subdodávateľa. Ak však má, resp. bude mať s úspešným uchádzačom uzatvorenú zmluvu o dodávkach áut na účely plnenia konkrétnej zákazky, je považovaný za subdodávateľa). Hospodársky subjekt v pozícii subdodávateľa by mal preukázateľne disponovať informáciou, že dodávka predmetného tovaru je poskytovaná za účelom danej zákazky.“